Florida

Florida es un stato del Statos Unite.

Le capital de Florida es Tallahassee.

Florida deveni un stato le 3 de martio, 1845.

Historia

Le prime europeos al area de Florida presente esseva le espanioles conducite per Juan Ponce de León in 1513 e de novo per Hernando de Soto in 1539. Le urbe plus vetule in le Statos Unite, Saint Augustine, esseva establite per espanioles in 1565. Post isto Francia e Anglaterra e nativos, specialmente le seminoles, combatteva pro le area. Post le Guerra de Septe Annos (1756-1763) Anglaterra ganiava le controlo del Florida. Anglaterra incoragiava citatanos al nord a establir fermos in Florida. Totevia con le victoria del Statos Unite in le Revolution American, Espania de novo ganiava le controlo. Totevia le commandante statounitese Andrew Jackson combatteva con nativos la in 1818, le Prime Guerra de Seminoles. Espanioles in le area deveniva plus e plus "american", e Spania cedeva Florida al Statos Unite in 1821. Floridanos continuava a prender terreno del nativos, resultante in le Secunde Guerra de Seminoles (1835-1842), le seminoles conducite per lor cef Osceola. Florida deveniva le vinti-septime stato in 1845. Durante le termino de Presidente Andrew Jackson (1829-1837) plus nativos esseva removite ex Florida, non obstante que alcunos habitava le desertos humide. Grande plantationes esseva facite in Florida con multe sclavos african.

Durante le Guerra Civil Statounitese (1861-1865) floridanos combatteva pro sclavitude con le statos del sud. Le statos del nord ganiava le victoria, totevia post le guerra statouniteses african continuava a haber multo poc derectos human.

Post le guerra industrialisation veniva a Florida. Illo produceva bestial e tabaco e postea oranges. Post le annos 1950 statouniteses african gradualmente obteneva plus derectos. Tourismo ora es grande in le stato, e multe statouniteses de statos plus frigide passava le hiberno in Florida. Un grande parte del programma spatial de Statos Unite es a la.

Referentias

https://dos.fl.gov/florida-facts/florida-history/a-brief-history/

https://www.britannica.com/place/Florida/History

https://www.museumoffloridahistory.com > media > short_history_of_florida

Categoria:Statos del Statos Unite